text: Styttið arbeiðsvikuna niður í 37 tímar
text: #000000
text: HomeNewsStyttið arbeiðsvikuna niður í 37 tímar
text: #000001
text: Best er fyri øll, um arbeiðsvikan verður 37 tímar, og Fakfelagssamstarvið mælir til, at arbeiðsvikan verður stytt sum skjótast.
text: #000002
text: Fyrimunurin verður, at arbeiðstakarin fær betri umstøður at røkja sítt starv, trivnaðurin økist, vandin fyri strongd minkar, sjúkradagarnir fækka, og arbeiðslag og familjulív verða betri. Hetta fer eisini alt at koma arbeiðsgevarunum til góðar.
text: #000003
text: Føroyar mugu fáa ein tíðarhóskandi arbeiðsmarknað, sum gerst smidligari og setir trivnaðin í miðdepilin. Ein glaður arbeiðstakari er tann besti arbeiðstakarin, eisini fyri arbeiðsgevaran.
text: #000004
text: Gransking staðfestir, at øll vinna við at stytta arbeiðsvikuna. Fyritøkur og stovnar, sum taka stigið, fáa betri kappingarføri, tí starvsfólk fara hagar, sum bestu treytirnar eru at fáa, ella verða verandi á bestu arbeiðsplássunum.
text: #000006
text: Stytt arbeiðsvika fær fólk at trívast betur, og góður trivnaður skapar betri avrik, vísir granskingin. Eitt starvsfólk, ið fær stundir at hvíla seg eftir loknan dag, er betri fyri, tá ið tað møtir dagin eftir.
text: #000007
text: Við styttri arbeiðsviku fær arbeiðsgevarin sostatt ídnari starvsfólk til arbeiðis og kann vænta, at sjúkrafráveran minkar, tí fólk við góðari hvíld verða betur fyri.
text: #000008
text: Fyri ári síðan gjørdu Jan Otto S. Holm og Regin Berg stóra kanning, har teir greinaðu, hvussu stytt arbeiðsvika fer at ávirka almenna arbeiðsmarknaðin.
text: #000009
text: Niðurstøðan var greið. Nógv bíligari er at stytta arbeiðsvikuna, enn hildið hevði verið. Politiski myndugleikin spáddi kostnaðin at vera 750 mió. kr., men veruligi kostnaðurin er 104 mio. kr.
text: #000010
text: Kanningin staðfesti eisini, at lítið sannlíkt er, at stytt arbeiðsvika fer at hava við sær prísvøkstur á vørum og tænastum. Tvørturímóti kann roknast við eini effektivisering í fleiri yrkjum.
text: #000011
text: Royndir aðrastaðni vísa nevniliga, at tá ið arbeiðsvikan verður stytt, velja fleiri, ið arbeiða niðursetta tíð, at fara upp í fulla tíð. Við styttari arbeiðsviku verða tí bara vinnarar.
text: #000012